Арыц азы аилаӡара аҽа 120 мшы иацырҵеит
12:53 17.11.2022 (ирҿыцуп: 14:19 17.11.2022)
Урыстәыла, Украина, Ҭырқәтәыла, ЕАР рыбжьара арыц азы аилаӡара хыркәшахоит абҵара 19 рзы.
АҞӘА, абҵара 17- Sputnik. Арыц азы аилаӡара алахәылацәа аҽа 120 мшы иацырҵеит ҳәа РИА Новости адырра аиҭеит Сҭампыл аиҿцәажәарақәа рымҩаԥысшьа здыруа ахыҵхырҭа.
"Еиқәышаҳаҭхеит", — иҳәеит амаҵзура зыҿцәажәоз ахыҵхырҭа, аҵыхәтәантәи аӡбамҭа рыдыркылама ҳәа азҵаара аҭак ҟаҵо.
Урыстәыла, Украина, Ҭырқәтәыла, ЕАР Сҭампыл ԥхынгәы 22 рзы рнапы аҵарҩит адокументқәа ҩба. Актәи амеморандум иазԥхьагәанаҭоит адунеитә џьармыкьақәа рахь урыстәылатәи ақыҭанхамҩатә аалыҵқәеи арҵәыгақәеи ралгаразы еиуеиԥшым аԥынгылақәа раԥыхразы ЕАР ахәдықәҵақәа агарц. Аҩбатәи - украинатәи ақыҭанхамҩатә аалыҵ Киев анапаҵаҟа иҟоу амшынеиқәатәи абаӷәазақәа рҟынтәи ралгара ашьаҿақәа.
Еиқәшаҳаҭрала аӷбақәа рныҟәара ҳәаақәырҵоит Сҭампыл иҟоу Еицырзеиԥшу аиҿкааратә центр.